Το ***Μικρές κυρίες*** (αγγλικά: ***Little Women***) είναι μια αμερικανική δραματική ταινία εποχής του 2019, σε σενάριο και σκηνοθεσία της Γκρέτα Γκέργουιγκ. Πρόκειται για την έβδομη κινηματογραφική μεταφορά του ομώνυμου μυθιστορήματος του 1868 που έγραψε η Λουίζα Μέι Άλκοτ. Η ταινία εξιστορεί τις ζωές των αδερφών Μαρτς — Τζο, Μεγκ, Έιμι και Μπεθ — στο Κόνκορντ της Μασαχουσέτης, τον 19ο αιώνα. Πρωταγωνιστούν μια πλειάδα ηθοποιών που αποτελείται από τους Σίρσα Ρόναν, Έμα Γουότσον, Φλόρενς Πιου, Ελάιζα Σκάνλεν, Λόρα Ντερν, Τιμοτέ Σαλαμέ, Μέριλ Στριπ, Τρέισι Λετς, Μπομπ Όντενκερκ, Τζέιμς Νόρτον, Λουί Γκαρέλ και Κρις Κούπερ.

Η Sony Pictures έβαλε μπροστά την ταινία το 2013, με την Έιμι Πασκάλ να αναλαμβάνει την παραγωγή το 2015 και την Γκέργουιγκ να γράφει το σενάριό της την επόμενη χρονιά. Χρησιμοποιώντας άλλα κείμενα της Άλκοτ ως πηγή έμπνευσης, η Γκέργουιγκ ολοκλήρωσε το σενάριο το 2018. Έγινε σκηνοθέτις την ίδια χρονιά, με την ταινία να είναι η δεύτερη που είχε σκηνοθετήσει μόνη της. Τα γυρίσματα πραγματοποιήθηκαν από τον Οκτώβριο έως τον Δεκέμβριο του 2018 στη Μασαχουσέτη, με το μοντάζ να ξεκινάει την επόμενη μέρα των γυρισμάτων.

Οι *Μικρές κυρίες* έκαναν πρεμιέρα στο Μουσείο Μοντέρνας Τέχνης της Νέας Υόρκης στις 7 Δεκεμβρίου 2019 και κυκλοφόρησαν στις κινηματογραφικές αίθουσες στις Ηνωμένες Πολιτείες στις 25 Δεκεμβρίου 2019, από τη Sony Pictures Releasing. Η ταινία απέσπασε την αποδοχή των κριτικών,  με ιδιαίτερους επαίνους για το σενάριο και τη σκηνοθεσία της Γκέργουιγκ καθώς και για τις ερμηνείες του καστ και απέφερε 218 εκατομμύρια δολάρια παγκοσμίως. Μεταξύ των πολυάριθμων διακρίσεών της, η ταινία απέσπασε έξι υποψηφιότητες για Όσκαρ, μεταξύ των οποίων Καλύτερης Ταινίας, Α' Γυναικείου Ρόλου (Ρόναν), Β' Γυναικείου Ρόλου (Πιου), Καλύτερου Διασκευασμένου Σεναρίου και Καλύτερης Πρωτότυπης Μουσικής, ενώ κέρδισε το βραβείο Ενδυματολογίας. Κέρδισε επίσης πέντε υποψηφιότητες για τα Βραβεία της Βρετανικής Ακαδημίας Κινηματογράφου, σημειώνοντας μια νίκη στην κατηγορία Ενδυματολογία και δύο υποψηφιότητες για Χρυσές Σφαίρες.

Πλοκή
-----

Το 1868, η Τζο Μαρτς, μια δασκάλα στη Νέα Υόρκη, πηγαίνει στον κύριο Ντάσγουντ, έναν συντάκτη που δέχεται να δημοσιεύσει μια ιστορία που έχει γράψει. Η μικρότερη αδελφή της, Έιμι, που βρίσκεται στο Παρίσι με τη θεία Μαρτς, παρευρίσκεται σε ένα πάρτι με τον παιδικό τους φίλο και γείτονα, Λόρι. Η Έιμι θυμώνει με τη μεθυσμένη συμπεριφορά του Λόρι, κάνοντάς τον να την κοροϊδέψει επειδή κάνει παρέα με τον πλούσιο επιχειρηματία Φρεντ Βον. Στη Νέα Υόρκη, η Τζο πληγώνεται όταν ο Φρίντριχ Μπάερ, ένας καθηγητής που ενδιαφέρεται γι' αυτήν, της κάνει κριτικά σχόλια για τα γραπτά της, εξοργίζοντάς την. Αφού μαθαίνει από ένα γράμμα ότι η ασθένεια της μικρότερης αδερφής της, Μπεθ, έχει επιδεινωθεί, η Τζο επιστρέφει σπίτι στο Κόνκορντ της Μασαχουσέτης.

Σε ένα πάρτι με τη μεγαλύτερη αδερφή της, Μεγκ, επτά χρόνια νωρίτερα, η Τζο συναντά τον Λόρι. Το πρωί των Χριστουγέννων, η μητέρα των κοριτσιών, Μάρμι, τα πείθει να δώσουν το πρωινό τους στη φτωχή γειτόνισσα, κυρία Χάμελ, και στα πεινασμένα παιδιά της. Μετά την επιστροφή στο σπίτι, βρίσκουν ένα τραπέζι γεμάτο φαγητό που τους έχει δώσει ο γείτονάς τους και παππούς του Λόρι, κύριος Λόρενς. Στη συνέχεια, η Μάρμι διαβάζει ένα γράμμα από τον πατέρα τους που πολεμά στον Αμερικανικό Εμφύλιο Πόλεμο. Η Τζο διαβάζει τακτικά στη θεία Μαρτς, ελπίζοντας ότι η θεία Μαρτς θα την προσκαλέσει στην Ευρώπη.

Όταν η Μεγκ, η Τζο, ο Λόρι και ο Τζον — ο δάσκαλος του Λόρι και μελλοντικός σύζυγος της Μεγκ — πηγαίνουν στο θέατρο, η ζηλιάρα Έιμι καίει τα γραπτά της Τζο. Το επόμενο πρωί, η Έιμι, θέλοντας να τη συγχωρήσει η Τζο, κυνηγάει την ίδια και τον Λόρι σε μια λίμνη όπου κάνουν πατινάζ. Οι δυο τους σώζουν την Έιμι, όταν πέφτει στον πάγο. Ο κύριος Λόρενς παρατηρεί τη σιωπή της Μπεθ και την προσκαλεί να παίξει στο πιάνο της αείμνηστης κόρης του στο σπίτι του. Η Μεγκ κάθεται με τον Τζον αφού έχει αγοράσει ένα ακριβό ύφασμα που η οικογένεια δεν μπορεί να αντέξει οικονομικά και εκφράζει τη δυστυχία της που είναι φτωχή. Ο Λόρι επισκέπτεται την Έιμι για να ζητήσει συγγνώμη για τη συμπεριφορά του, προτρέποντάς την να μην παντρευτεί τον Φρεντ αλλά να παντρευτεί τον ίδιο. Αν και ερωτευμένη με τον Λόρι, η Έιμι αρνείται, στενοχωρημένη που πάντα έρχεται δεύτερη μετά την Τζο. Παρ' όλα αυτά, απορρίπτει την πρόταση του Φρεντ.

Ο κύριος Λόρενς χαρίζει το πιάνο του στην Μπεθ και ανακαλύπτει ότι έχει προσβληθεί από οστρακιά. Για να μην κολλήσει, η Έιμι πηγαίνει να μείνει με τη θεία Μαρτς, η οποία τη συμβουλεύει να φροντίσει για την οικογένειά της κάνοντας έναν καλό γάμο. Ο Τζον προτρέπει τη Μεγκ να μετατρέψει το ύφασμα σε φόρεμα για να την κάνει να χαρεί, αλλά εκείνη αποκαλύπτει ότι το πούλησε και τον καθησυχάζει για την ευτυχία της ως γυναίκα του. Η Μπεθ αναρρώνει εγκαίρως για τα Χριστούγεννα και ο πατέρας των κοριτσιών επιστρέφει στο σπίτι από τον πόλεμο. Μετά από επιδείνωση της υγείας της, η Μπεθ πεθαίνει. Την ημέρα του γάμου της Μεγκ, η Τζο προσπαθεί να την πείσει να το σκάσει, αλλά η Μεγκ εκφράζει τη χαρά της που θα παντρευτεί τον Τζον. Η θεία Μαρτς ανακοινώνει το ταξίδι της στην Ευρώπη, παίρνοντας μαζί της την Έιμι αντί για την Τζο. Μετά το γάμο, ο Λόρι κάνει πρόταση γάμου στην Τζο, η οποία αρνείται, εξηγώντας ότι δεν φαντάζεται τον εαυτό της παντρεμένη.

Η Μάρμι αποκαλύπτει ότι η Έιμι επιστρέφει από την Ευρώπη με τη θεία Μαρτς που είναι άρρωστη. Η Τζο αναρωτιέται μήπως βιάστηκε πολύ να απορρίψει τον Λόρι και του γράφει ένα γράμμα. Καθώς ετοιμάζεται να φύγει, η Έιμι λέει στον Λόρι ότι απέρριψε την πρόταση του Φρεντ. Οι δυο τους φιλιούνται και αργότερα παντρεύονται κατά το ταξίδι τους πίσω στην πατρίδα. Η Τζο και ο Λόρι συμφωνούν να παραμείνουν φίλοι και εκείνει πετάει το γράμμα που του έγραψε. Η Τζο αρχίζει να γράφει ένα μυθιστόρημα βασισμένο στη ζωή της ίδιας και των αδελφών της και στέλνει τα πρώτα κεφάλαια στον κύριο Ντάσγουντ, ο οποίος αδιαφορεί. Ο Μπάερ εκπλήσσει την Τζο όταν εμφανίζεται στο σπίτι της οικογένειας Μαρτς ταξιδεύοντας προς την Καλιφόρνια.

Στη Νέα Υόρκη, ο κύριος Ντάσγουντ συμφωνεί να δημοσιεύσει το μυθιστόρημα της Τζο, αφού οι κόρες του απαιτούν να μάθουν πώς τελειώνει, αλλά αρνείται να δεχτεί να παραμείνει η πρωταγωνίστρια ανύπαντρη στο τέλος. Για να τον κατευνάσει, η Τζο τελειώνει το μυθιστόρημά της με την πρωταγωνίστρια, δηλαδή την ίδια, να εμποδίζει τον Μπάερ να φύγει για την Καλιφόρνια. Διαπραγματεύεται με επιτυχία τα πνευματικά δικαιώματά της με τον κύριο Ντάσγουντ. Μετά το θάνατο της θείας Μαρτς, η Τζο κληρονομεί το σπίτι της και το μετατρέπει σε σχολείο, όπου διδάσκουν η Μεγκ, η Έιμι και ο Μπάερ. Η Τζο επιτηρεί την έκδοση του μυθιστορήματός της, που έχει τον τίτλο *Μικρές κυρίες*.

Διανομή
-------

* Σίρσα Ρόναν ως Τζόζεφιν "Τζο" Μαρτς
* Έμα Γουότσον ως Μάργκαρετ "Μεγκ" Μαρτς
* Φλόρενς Πιου ως Έιμι Μαρτς
* Ελάιζα Σκάνλεν ως Ελίζαμπεθ "Μπεθ" Μαρτς
* Λόρα Ντερν ως Μάρμι Μαρτς
* Τιμοτέ Σαλαμέ ως Θίοντορ "Λόρι" Λόρενς
* Μέριλ Στριπ ως θεία Μαρτς
* Τρέισι Λετς ως κυρία Ντάσγουντ
* Μπομπ Όντερνκερκ ως πατέρας Μαρτς
* Τζέιμς Νόρτον ως Τζον Μπρουκ
* Λουί Γκάρελ ως Φρίντριχ Μπάερ
* Κρις Κούπερ ως κύριος Λόρενς

Παραγωγή
--------

### Ανάπτυξη και κάστινγκ

 Η Γκρέτα Γκέργουινγκ και η Σίρσα Ρόναν, σκηνοθέτις και πρωταγωνίστρια αντίστοιχα στις *Μικρές κυρίες* σε μια προβολή της ταινίας
Τον Οκτώβριο του 2013, ανακοινώθηκε μια νέα κινηματογραφική μεταφορά του μυθιστορήματος *Μικρές κυρίες* της Λουίζα Μέι Άλκοτ από τη Sony Pictures, με την Ολίβια Μιλτς να γράφει το σενάριο και τις Ρόμπιν Σουίκορντ και Ντενίζ Ντι Νόβι να αναλαμβάνουν την παραγωγή.  Τον Μάρτιο του 2015, η Έιμι Πασκάλ εντάχθηκε ως παραγωγός, ενώ η Σάρα Πόλεϊ προσελήφθη για να γράψει το σενάριο και ενδεχομένως να σκηνοθετήσει.  Τελικά, η εμπλοκή της Πόλεϊ δεν πήγε παραπέρα από τις αρχικές συζητήσεις.  Τον Αύγουστο του 2016, προσελήφθη η Γκρέτα Γκέργουιγκ προσλήφθηκε για να γράψει το σενάριο.  Τον Ιούνιο του 2018, ανακοινώθηκε ότι η Γκέργουιγκ θα είναι και σκηνοθέτις της ταινίας εκτός από σεναριογράφος.  Έχοντας μάθει τα σχέδια της Sony να διασκευάσει το βιβλίο το 2015, παρότρυνε τον ατζέντη της να τη φέρει σε επαφή με το στούντιο, παραδεχόμενη ότι, ενώ «δεν ήταν στη λίστα κανενός για να σκηνοθετήσει αυτήν την ταινία», ήταν κάτι που η ίδια φιλοδοξούσε, αναφέροντας πώς το βιβλίο την είχε εμπνεύσει να γίνει συγγραφέας και σκηνοθέτης.  Εκτός από την πρώτη μεγάλου μήκους ταινία της Γκέργουιγκ, οι *Μικές κυρίες* ήταν η δεύτερη ταινία που σκηνοθέτησε μόνη της.  

Ανακοινώθηκε επίσης τον Ιούνιο του 2018 ότι είχαν ενταχθεί στο καστ της ταινίας οι Μέριλ Στριπ, Έμα Στόουν, Σίρσα Ρόναν, Τιμοτέ Σαλαμέ και Φλόρενς Πιου σε ρόλους που δεν έχουν αποκαλυφθεί.  Η Γκέργουιγκ είχε συνεργαστεί στο παρελθόν με τις Ρόναν και τον Σαλαμέ στην πρώτη της ταινία, το *Lady Bird*,  και ήθελε πολύ να συνεργαστεί με την Πιου από τότε που την στην ταινία *Λαίδη Μάκμπεθ* (Lady Macbeth).  Η Ελάιζα Σκάνλεν, την οποία η Γκέργουιγκ παρακολούθησε στην τηλεοπτική μίνι σειρά *Αιχμηρά αντικείμενα* (Sharp Objects) όπου να πρωταγωνιστούσε  εντάχθηκε στο καστ τον επόμενο μήνα.  Ο Τζέιμς Νόρτον και η Λόρα Ντερν πήραν τον ρόλο τον Αύγουστο.   Τον ίδιο μήνα, εντάχθηκε στο καστ η Έμα Γουότσον, αντικαθιστώντας τη Στόουν που εγκατέλειψε λόγω προβλημάτων στον προγραμματισμό με την προώθηση της ταινίας *Η ενυνοούμενη* (The Favourite).  Τον Σεπτέμβριο του 2018, εντάχθηκαν στο καστ σε δεύτερους ρόλους οι Λουί Γκαρέλ, Μπομπ Όντενκερκ και Κρις Κούπερ.    Η New Regency Pictures ανακοινώθηκε ως πρόσθετος χρηματοδότης στην ταινία τον Οκτώβριο. 

### Ενδυματολογία

Η ταινία απαιτούσε «περίπου 75 βασικά κοστούμια εποχής», καθένα από τα οποία χρειάστηκε «περίπου 40 ώρες» για να δημιουργηθεί.  Η ενδυματολόγος Ζακλίν Ντουράν συνδύασε το «ελεύθερο αρχοντικό πνεύμα» με "την παραδοσιακή βικτοριανή ακαμψία" ντύνοντας τους χαρακτήρες.  Έβαλε τους χαρακτήρες να μοιράζονται και να επαναχρησιμοποιούν τα ίδια κομμάτια γκαρνταρόμπας για να ενισχύσει τις μεταξύ τους σχέσεις τους.  Εκτός από το στάιλινγ της Τζο με "φαρδιά βαμβακερά φορέματα" και "απλές μάλλινες φούστες",  η Ντουράν ενσωμάτωσε "μοντέρνες αναφορές" όπως στοιχεία από τον "νεαρό Μπομπ Ντίλαν", την υποκουλτούρα των τεντιμπόι και τον Γάλλο καλλιτέχνη Τζέιμς Τισό για το στιλ του Λόρι. 

### Γυρίσματα και μοντάζ

 Τα γυρίσματα έγιναν κυρίως στο Χάρβαρντ της Μασαχουσέτης.
Το καστ, με εξαίρεση την Πιου λόγω των δεσμεύσεών της στα γυρίσματα του *Μεσοκαλόκαιρoυ* (Midsommar), ξεκίνησε τις πρόβες για την ταινία δύο εβδομάδες πριν από τα γυρίσματα.  Εκτός από το Χάρβαρντ της Μασαχουσέτης, που λειτούργησε ως κύρια τοποθεσία,  πρόσθετα γυρίσματα έγιναν στο Λάνκαστερ, στο Πανεπιστήμιο του Χάρβαρντ στο Κέιμπριτζ, στο Κρέιν Μπιτς του Ίπσουιτς και το Κόνκορντ, όλα στην πολιτεία της Μασαχουσέτης.

Μουσική
-------

Το σάουντρακ συνέθεσε ο Γάλλος συνθέτης Αλεξάντρ Ντεσπλά.  Η Γκέργουιγκ ήταν θαυμάστρια της μουσικής που έγραψε ο Ντεσπλά για την ταινία *Γέννηση* (Birth) και φιλοδοξούσε να συνεργαστεί μαζί του.  Ο Ντεσπλά είπε σε συνέντευξή του ότι η Γκέργουιγκ ήθελε η μουσική να είναι "ένα μείγμα Μότσαρτ και Bowie".  Χρησιμοποίησε μια ορχήστρα που περιελάμβανε πιάνο, άρπα, φλάουτο, κλαρινέτο και τσελέστα.  Το σάουντρακ κυκλοφόρησε στις 13 Δεκεμβρίου 2019.

Κυκλοφορία
----------

Οι *Μικρές κυρίες* έκανς παγκόσμια πρεμιέρα στο Μουσείο Μοντέρνας Τέχνης της Νέας Υόρκης στις 7 Δεκεμβρίου 2019.  Προβλήθηκαν επίσης στην έναρξη του Διεθνούς Φεστιβάλ Κινηματογράφου του Ρίο ντε Τζανέιρο στις 9 Δεκεμβρίου της ίδιας χρονιάς.  Η ταινία κυκλοφόρησε στις Ηνωμένες Πολιτείες στις 25 Δεκεμβρίου 2019, από τη Sony Pictures Releasing.   Το *Deadline Hollywood* αναφέρει ότι η Sony ξόδεψε περίπου 70 εκατομμύρια δολάρια για την προώθηση της ταινίας. 

Οι *Μικρές κυρίες* είχαν αρχικά προγραμματιστεί να κυκλοφορήσουν στους κινηματογράφους στην Κίνα στις 14 Φεβρουαρίου 2020, αλλά αυτό ακυρώθηκε λόγω της πανδημίας COVID-19.  Η ταινία κυκλοφόρησε ψηφιακά στις 10 Μαρτίου 2020 και σε ντιβιντί και Blu-ray στις 7 Απριλίου.   Τον Μάιο, το περιοδικό *Variety* ανέφερε επρόκειτο να κυκλοφορήσει τελικά στην Κίνα σε απροσδιόριστη ημερομηνία μετά την πανδημία.  Η ταινία κυκλοφόρησε στη Δανία και την Ιαπωνία τον Ιούνιο, αφού και οι δύο χώρες άνοιξαν ξανά τους κινηματογράφους τους μετά τα λοκντάουν της πανδημίας.  Τελικά κυκλοφόρησε στην Κίνα στις 25 Αυγούστου 2020.  Στην Ελλάδα, η ταινία έκανε πρεμιέρα στις 6 Φεβρουαρίου 2020.

Υποδοχή
-------

*Οι Μικρές κυρίες* έκαναν εισπράξεις 108,1 εκατομμυρίων δολαρίων στις Ηνωμένες Πολιτείες και τον Καναδά και 110,8 εκατομμυρίων δολαρίων σε άλλες χώρες, με συνολικές εισπράξεις 218,9 εκατομμυρίων δολαρίων, έναντι προϋπολογισμού 40 εκατομμυρίων δολαρίων. Τον Απρίλιο του 2020, η *Deadline Hollywood* υπολόγισε τα καθαρά κέρδη της ταινίας σε 56 εκατομμύρια δολάρια. 

Ο Μανώλης Κρανάκης γράφει για την ταινία:

> Δύσκολα θα βρεις άλλη σκηνοθέτη στην εποχή μας να σε βάζει τόσο αρμονικά μέσα στη ζωή των κοριτσιών, όσο το κάνει και εδώ η Γκέργουιγκ στις στιγμές ανεμελιάς ανάμεσα στις τέσσερις αδελφές. Δύσκολα θα βρεις όμως και άλλη σκηνοθέτη στην εποχή μας να σκηνοθετεί το κάθε κορίτσι με το δικό του τόνο, φως και ενορχήστρωση, χωρίς να χάνεται ούτε μια στιγμή ο συνολικός ρυθμός της ταινίας. Μελετημένες καθώς οδηγούν στο φινάλε, όλες οι σκηνές αυτής της διασκευής στις «Μικρές Κυρίες» βρίσκονται εκεί για να συνθέσουν τη μεγάλη εικόνα μιας ακόμη (ρομαντικής) ενηλικίωσης, αλλά και μαζί ενός κόσμου που αλλάζει, μιας στιγμής στην οποία συναντιούνται η ανάλαφρη παιδικότητα, η εφηβική οργή, η μελαγχολία με τη θλίψη και το απότομο πέρασμα από τα κορίτσια στις κυρίες. Και με αγέρωχη πυξίδα εκείνη την ατάκα που ακόμη περισσότερο και από το «σεναριακό» φεμινιστικό ξέσπασμα της Εϊμι της Φλόρενς Πιου («Ο κόσμος είναι σκληρός για τα φιλόδοξα κορίτσια»), βρίσκει την Μεγκ της Εμα Γουάτσον να υπερασπίζεται απέναντι στην… μοντέρνα Τζο της Σέρσα Ρόναν το δικαίωμά της στο γάμο: «Επειδή τα όνειρα μου είναι διαφορετικά από τα δικά σου, δεν σημαίνει ότι είναι λιγότερο σημαντικά». 
> 
> 

Και ο Χρήστος Μήτσης:

> Η πρώτη εύστοχη διηγηματική παρέμβαση της Γκέργουιγκ συνίσταται στο «σπάσιμο» της γραμμικής πλοκής του μυθιστορήματος, βάζοντας τη νεαρή Τζο Μαρτς να μας μεταφέρει με διαρκή φλας μπακ από το παρόν, οπότε κι επιστρέφει στο πατρικό της, στο παρελθόν, όταν εκείνη και οι τρεις αδερφές της έκαναν σχέδια για μια ανεξάρτητη, συναρπαστική ζωή. Έτσι τέσσερα διαφορετικά γυναικεία πορτρέτα συνθέτουν την all American girl του μετεμφυλιακού 19ου αιώνα, η οποία συνεχίζει να αγωνίζεται για κοινωνική δικαιοσύνη και ίσες ευκαιρίες ακόμη και στις αρχές του 21ου. 
> 
>

Δείτε επίσης
------------

* *Μικρές κυρίες* (ταινία, 1994)

Παραπομπές
----------

1. 1 2 3  (Τσεχικά) *Česko-Slovenská filmová databáze*. 2001.
2. 1 2  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
3. ↑  www.cineplex.de/film/little-women/357752/.
4. ↑  Carras, Christi (9 Φεβρουαρίου 2020). «The only Oscar 'Little Women' won was for costume design». *Los Angeles Times*. Αρχειοθετήθηκε από το πρωτότυπο στις 10 Φεβρουαρίου 2020. Ανακτήθηκε στις 15 Ιουνίου 2020.
5. ↑  Kroll, Justin (18 Οκτωβρίου 2013). «Sony Sets Up 'Little Women' Adaptation with Olivia Milch Writing (EXCLUSIVE)». *Variety*. Αρχειοθετήθηκε από το πρωτότυπο στις 12 Ιανουαρίου 2020. Ανακτήθηκε στις 8 Ιανουαρίου 2020.
6. ↑  Sneider, Jeff (18 Μαρτίου 2015). «Amy Pascal, Sarah Polley Team on 'Little Women' Remake at Sony». *TheWrap*. Αρχειοθετήθηκε από το πρωτότυπο στις 5 Οκτωβρίου 2018. Ανακτήθηκε στις 29 Ιουνίου 2018.
7. ↑  Whipp, Glenn (5 Ιουλίου 2018). «Why it's a perfect time for Greta Gerwig's version of 'Little Women'». *Los Angeles Times*. Αρχειοθετήθηκε από το πρωτότυπο στις 9 Νοεμβρίου 2019. Ανακτήθηκε στις 10 Νοεμβρίου 2019.
8. ↑  Calvario, Liz (6 Αυγούστου 2016). «'Little Women': Greta Gerwig Will Rewrite Sony's Remake of Louisa May Alcott Novel». IndieWire. Αρχειοθετήθηκε από το πρωτότυπο στις 11 Απριλίου 2019. Ανακτήθηκε στις 15 Ιουνίου 2020.
9. ↑  Kroll, Justin (29 Ιουνίου 2018). «Greta Gerwig Eyes 'Little Women' With Meryl Streep, Emma Watson, Saoirse Ronan, Timothee Chalamet Circling». *Variety*. Αρχειοθετήθηκε από το πρωτότυπο στις 29 Ιουνίου 2018. Ανακτήθηκε στις 29 Ιουνίου 2018.
10. ↑  Salisbury, Mark (17 Ιανουαρίου 2020). «Greta Gerwig on fighting to make 'Little Women': "I was not on anybody's list to direct this film"». *Screen International*. Αρχειοθετήθηκε από το πρωτότυπο στις 29 Μαΐου 2020. Ανακτήθηκε στις 16 Ιουνίου 2020.
11. ↑  Kaufman, Amy (24 Δεκεμβρίου 2019). «'Little Women' director Greta Gerwig didn't just make a 'women's movie'». *Los Angeles Times*. Αρχειοθετήθηκε από το πρωτότυπο στις 24 Δεκεμβρίου 2019. Ανακτήθηκε στις 31 Ιουλίου 2020.
12. ↑  Miller, Jenni (25 Δεκεμβρίου 2019). «Greta Gerwig's 'Little Women' is the adaptation every Jo March always needed». NBC News. Αρχειοθετήθηκε από το πρωτότυπο στις 27 Δεκεμβρίου 2019. Ανακτήθηκε στις 1 Αυγούστου 2020.
13. ↑  N'Duka, Amanda (29 Ιουνίου 2018). «Greta Gerwig To Helm 'Little Women' At Sony; Meryl Streep, Emma Stone, Timothée Chalamet, Saoirse Ronan In Talks». *Deadline Hollywood*. Αρχειοθετήθηκε από το πρωτότυπο στις 10 Ιουλίου 2018. Ανακτήθηκε στις 29 Ιουνίου 2018.
14. ↑  Canfield, David (17 Οκτωβρίου 2019). «Little Women: Timothee Chalamet and Saoirse Ronan talk reunion». *Entertainment Weekly*. Αρχειοθετήθηκε από το πρωτότυπο στις 18 Οκτωβρίου 2019. Ανακτήθηκε στις 15 Ιουνίου 2020.
15. ↑  Keegan, Rebecca (5 Ιανουαρίου 2020). «The Season of Florence Pugh». *The Hollywood Reporter*. Αρχειοθετήθηκε από το πρωτότυπο στις 5 Ιανουαρίου 2020. Ανακτήθηκε στις 15 Ιουνίου 2020.
16. 1 2  Sandberg, Bryn Elise (29 Νοεμβρίου 2019). «Making of 'Little Women': Greta Gerwig Gives Modern Take on 1868 Novel for Big Screen». *The Hollywood Reporter*. Αρχειοθετήθηκε από το πρωτότυπο στις 30 Νοεμβρίου 2019. Ανακτήθηκε στις 15 Ιουνίου 2020.
17. ↑  N'Duka, Amanda (24 Ιουλίου 2018). «'Little Women': 'Sharp Objects' Actress In Talks For The Role Of Beth March». *Deadline Hollywood*. Αρχειοθετήθηκε από το πρωτότυπο στις 27 Ιουλίου 2018. Ανακτήθηκε στις 24 Ιουλίου 2018.
18. ↑  N'Duka, Amanda (2 Αυγούστου 2018). «Sony's 'Little Women' Adaptation Adds 'Flatliners' Actor James Norton». *Deadline Hollywood*. Αρχειοθετήθηκε από το πρωτότυπο στις 17 Ιουνίου 2019. Ανακτήθηκε στις 15 Ιουνίου 2020.
19. ↑  Galuppo, Mia (14 Αυγούστου 2018). «Laura Dern in Talks to Join Meryl Streep in 'Little Women'». *The Hollywood Reporter*. Αρχειοθετήθηκε από το πρωτότυπο στις 15 Αυγούστου 2018. Ανακτήθηκε στις 14 Αυγούστου 2018.
20. ↑  Kroll, Justin (24 Αυγούστου 2018). «Emma Watson Joins Greta Gerwig's Adaptation of 'Little Women' (EXCLUSIVE)». *Variety*. Αρχειοθετήθηκε από το πρωτότυπο στις 24 Αυγούστου 2018. Ανακτήθηκε στις 24 Αυγούστου 2018.
21. ↑  N'Duka, Amanda (5 Σεπτεμβρίου 2018). «Louis Garrel Cast In 'Little Women' Movie At Sony». *Deadline Hollywood*. Αρχειοθετήθηκε από το πρωτότυπο στις 6 Σεπτεμβρίου 2018. Ανακτήθηκε στις 5 Σεπτεμβρίου 2018.
22. ↑  N'Duka, Amanda (24 Σεπτεμβρίου 2018). «'Better Call Saul's Bob Odenkirk Joins Greta Gerwig's 'Little Women' Remake». *Deadline Hollywood*. Αρχειοθετήθηκε από το πρωτότυπο στις 25 Σεπτεμβρίου 2018. Ανακτήθηκε στις 24 Σεπτεμβρίου 2018.
23. ↑  N'Duka, Amanda (28 Σεπτεμβρίου 2018). «Oscar Winner Chris Cooper Boards Greta Gerwig's 'Little Women' Adaptation». *Deadline Hollywood*. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 28 Σεπτεμβρίου 2018.
24. ↑  Fleming, Mike Jr. (2 Οκτωβρίου 2018). «New Regency Co-Finances Two Sony Films: 'Little Women' & 'Girl In The Spider's Web'». *Deadline Hollywood*. Αρχειοθετήθηκε από το πρωτότυπο στις 3 Οκτωβρίου 2018. Ανακτήθηκε στις 2 Οκτωβρίου 2018.
25. ↑  Kinosian, Janet (25 Δεκεμβρίου 2019). «Designing 'Women' lets Jacqueline Durran get a little freer with Victorian costumes». *Los Angeles Times*. Αρχειοθετήθηκε από το πρωτότυπο στις 25 Δεκεμβρίου 2019. Ανακτήθηκε στις 15 Ιουνίου 2020.
26. ↑  Gonzales, Erica (9 Φεβρουαρίου 2020). «Jo and Laurie Shared Clothes on Purpose in *Little Women*». *Harper's Bazaar*. Αρχειοθετήθηκε από το πρωτότυπο στις 29 Φεβρουαρίου 2020. Ανακτήθηκε στις 15 Ιουνίου 2020.
27. ↑  Syme, Rachel (13 Ιανουαρίου 2020). «How Jacqueline Durran, the "Little Women" Costume Designer, Remixes Styles and Eras». *The New Yorker*. Αρχειοθετήθηκε από το πρωτότυπο στις 13 Ιανουαρίου 2020. Ανακτήθηκε στις 4 Αυγούστου 2020.
28. ↑  Ivie, Devon (18 Δεκεμβρίου 2019). «Timothée Chalamet Little Women Outfits and Fashion Interview». *Vulture*. Αρχειοθετήθηκε από το πρωτότυπο στις 18 Δεκεμβρίου 2019. Ανακτήθηκε στις 4 Αυγούστου 2020.
29. ↑  Kaufman, Amy (31 Οκτωβρίου 2019). «How Saoirse Ronan and Florence Pugh updated 'Little Women' for modern feminists». *Los Angeles Times*. Αρχειοθετήθηκε από το πρωτότυπο στις 9 Δεκεμβρίου 2019. Ανακτήθηκε στις 9 Δεκεμβρίου 2019.
30. ↑  Schaffstall, Katherine (8 Φεβρουαρίου 2020). «Oscars: 10 Things to Know About Best Picture Nominee 'Little Women'». *The Hollywood Reporter*. Αρχειοθετήθηκε από το πρωτότυπο στις 15 Ιουνίου 2020. Ανακτήθηκε στις 15 Ιουνίου 2020.
31. ↑  Slane, Kevin (24 Δεκεμβρίου 2019). «'Little Women' was filmed entirely in Massachusetts. Here are the historic, picturesque locations from the movie». *Boston.com*. Αρχειοθετήθηκε από το πρωτότυπο στις 26 Δεκεμβρίου 2019. Ανακτήθηκε στις 15 Ιουνίου 2020.
32. ↑  Goldstein, Meredith (21 Δεκεμβρίου 2019). «A big stage for Concord in 'Little Women'». *The Boston Globe*. Αρχειοθετήθηκε από το πρωτότυπο στις 22 Δεκεμβρίου 2019. Ανακτήθηκε στις 15 Ιουνίου 2020.
33. ↑  Johnson, Ellen (6 Ιανουαρίου 2020). «Listen to Alexandre Desplat's Little Women Score and You Will Know Nothing But Joy». *Paste*. Αρχειοθετήθηκε από το πρωτότυπο στις 15 Ιουνίου 2020. Ανακτήθηκε στις 15 Ιουνίου 2020.
34. ↑  Schweiger, Daniel (16 Δεκεμβρίου 2019). «Interview with Alexandre Desplat and Greta Gerwig». *Film Music Magazine*. Αρχειοθετήθηκε από το πρωτότυπο στις 19 Δεκεμβρίου 2019. Ανακτήθηκε στις 4 Αυγούστου 2020.
35. ↑  Newman, Melinda (17 Δεκεμβρίου 2019). «Alexandre Desplat's 'Little Women' Score Inspired by David Bowie». *Billboard*. Αρχειοθετήθηκε από το πρωτότυπο στις 18 Δεκεμβρίου 2019. Ανακτήθηκε στις 15 Ιουνίου 2020.
36. ↑  Grobar, Matt (23 Δεκεμβρίου 2019). «'Little Women' Composer Alexandre Desplat Brings Mix Of Mozart & David Bowie To Coming-Of-Age Drama». *Deadline Hollywood*. Αρχειοθετήθηκε από το πρωτότυπο στις 23 Δεκεμβρίου 2019. Ανακτήθηκε στις 16 Ιουνίου 2020.
37. ↑  Pearis, Bill (26 Νοεμβρίου 2019). «Alexandre Desplat's 'Little Women' score out in December (listen to "Plumfield")». *BrooklynVegan*. Αρχειοθετήθηκε από το πρωτότυπο στις 27 Νοεμβρίου 2019. Ανακτήθηκε στις 16 Ιουνίου 2020.
38. ↑  Bell, Keaton (9 Δεκεμβρίου 2019). «All the Photos From Inside the New York Premiere of *Little Women*». *Vogue*. Αρχειοθετήθηκε από το πρωτότυπο στις 10 Δεκεμβρίου 2019. Ανακτήθηκε στις 15 Ιουνίου 2020.
39. ↑  Cajueiro, Marcelo (7 Δεκεμβρίου 2019). «Rio Fest's Compact Edition Opens Amidst Sectorial Crisis». *Variety*. Αρχειοθετήθηκε από το πρωτότυπο στις 7 Δεκεμβρίου 2019. Ανακτήθηκε στις 15 Ιουνίου 2020.
40. ↑  McClintock, Pamela (18 Ιουλίου 2018). «Quentin Tarantino's Manson Movie Shifts Off Sharon Tate Murder Anniversary Date». *The Hollywood Reporter*. Αρχειοθετήθηκε από το πρωτότυπο στις 19 Ιουλίου 2018. Ανακτήθηκε στις 18 Ιουλίου 2018.
41. ↑  Eldredge, Kristy (27 Δεκεμβρίου 2019). «Opinion – Men Are Dismissing 'Little Women.' What a Surprise». *The New York Times*. Αρχειοθετήθηκε από το πρωτότυπο στις 27 Δεκεμβρίου 2019. Ανακτήθηκε στις 27 Δεκεμβρίου 2019.
42. 1 2  D'Alessandro, Anthony (7 Απριλίου 2019). «'Little Women,' Big Profits: Remake Lands At No. 24 In Deadline's 2019 Most Valuable Blockbuster Tournament». *Deadline Hollywood*. Αρχειοθετήθηκε από το πρωτότυπο στις 7 Απριλίου 2020. Ανακτήθηκε στις 7 Απριλίου 2019.
43. ↑  Brzeski, Patrick (3 Φεβρουαρίου 2020). «China Releases for 'Dolittle,' '1917,' 'Jojo Rabbit' Canceled Amid Coronavirus Crisis». *The Hollywood Reporter*. Αρχειοθετήθηκε από το πρωτότυπο στις 5 Φεβρουαρίου 2020. Ανακτήθηκε στις 15 Ιουνίου 2020.
44. ↑  Russian, Ale (9 Μαρτίου 2020). «See Saoirse Ronan, Timothée Chalamet and Emma Watson Get Silly Behind-the-Scenes on *Little Women*». *People*. Αρχειοθετήθηκε από το πρωτότυπο στις 10 Μαρτίου 2020. Ανακτήθηκε στις 15 Ιουνίου 2020.
45. ↑  West, Amy (2 Απριλίου 2020). «Little Women made a Game of Thrones mistake that was just spotted by fans». Digital Spy. Αρχειοθετήθηκε από το πρωτότυπο στις 5 Απριλίου 2020. Ανακτήθηκε στις 15 Ιουνίου 2020.
46. ↑  Davis, Rebecca (13 Μαΐου 2020). «'Little Women,' '1917' Likely Among First Films to Hit Reopened Chinese Theaters». *Variety*. Αρχειοθετήθηκε από το πρωτότυπο στις 14 Μαΐου 2020. Ανακτήθηκε στις 15 Ιουνίου 2020.
47. ↑  Roxborough, Scott (15 Ιουνίου 2020). «Little Women: Denmark, Japan Give Cinemas Hope for Post-Virus Recovery». *The Hollywood Reporter*. Αρχειοθετήθηκε από το πρωτότυπο στις 16 Ιουνίου 2020. Ανακτήθηκε στις 16 Ιουνίου 2020.
48. ↑  Grater, Tom (6 Αυγούστου 2020). «'Little Women' Locks China Release For August 25». *Deadline Hollywood*. Αρχειοθετήθηκε από το πρωτότυπο στις 7 Αυγούστου 2020. Ανακτήθηκε στις 7 Αυγούστου 2020.
49. ↑  «Μικρές Κυρίες (2019) ⋆ Filmy.gr». *Filmy.gr*. Ανακτήθηκε στις 28 Δεκεμβρίου 2021.
50. ↑  «Μικρές Κυρίες - FLIX». *flix.gr*. Ανακτήθηκε στις 28 Δεκεμβρίου 2021.
51. ↑  «Μικρές Κυρίες». *Shape.gr*. Ανακτήθηκε στις 28 Δεκεμβρίου 2021.

Εξωτερικοί σύνδεσμοι
--------------------

* Επίσημος ιστότοπος
* *Μικρές κυρίες*   στην IMDb